**Vispārējas vadlīnijas**

**uzņēmumu darba organizēšanai COVID -19 izplatīšanās laikā**

Vadlīnijas sagatavotas, pamatojoties uz epidemioloģiskās drošības pasākumiem un pretepidēmijas pasākumiem Covid-19 izplatības ierobežošanai.

**PAPILDU IETEIKUMI DAŽĀDU NOZARU UZŅĒMUMIEM:**

**Tirdzniecības uzņēmumi, kuros iespējama pasūtījumu saņemšana vai piegādes pakalpojums**

* Sniedzot pakalpojumus, jānodrošina 2 metru distances ievērošanu starp apmeklētājiem, un darbiniekiem.
* Vietās, kur nav iespējams ievērot 2 metru fizisko distancēšanos, izveidot barjeru starp klientiem un darbiniekiem (piemēram, izveidot pagaidu stikla vai plastikāta sienu, izmantot plastikāta vizieri/vairogu vai masku darbiniekiem).
* Lai aizsargātu personālu, ikdienā darbiniekiem jāatgādina, ka darbā viņi ierodas tikai tad, ja jūtas pilnībā veseli un neviens viņu mājsaimniecībā neatrodas stingras izolācijas režīmā (Covid-19 pozitīvs).

*Pasūtījuma veikšana*

* Pasūtījumus var veikt tikai tiešsaistē, ar aplikācijas starpniecību vai pa tālruni. Pasūtījumi nevar tikt veikti uz vietas tirdzniecības vietā.
* Informācijai par pasūtījumu veikšanu jābūt norādītai uz zīmes veikalā, kā arī tiešsaistē. Informācijai jābūt skaidrai un visiem saprotamai.

*Pasūtījuma saņemšana*

* Pasūtījuma saņemšana notiek konkrētā, ar klientu iepriekš saskaņotā laikā.
* Klients pasūtījumam ierodas pakaļ tieši viņam norādītā laikā, lai izvairītos no drūzmēšanās.
* Mazumtirgotājs/ēdināšanās uzņēmums veido pasūtījumu izsniegšanas grafiku, novēršot rindu veidošanos un klientu drūzmēšanos.
* Ja gadījumā rodas rinda, jānodrošina vismaz 2 m attālums starp indivīdiem, piemēram, marķējot uz grīdas vienai personai paredzēto vietu/platību.

*Piegādes pakalpojums*

* Tirdzniecības uzņēmumiem, kuri piedāvā piegādes pakalpojumus, savi darbinieki (šoferi/kurjeri) jāapmāca, kā veikt drošu bezkontakta piegādi, nododot preci/-es klientam, vai jānodrošina cits drošs bezkontakta piegādes veids.
* Pēc zvana pie durvīm/vārtiem šoferim/kurjeram ir jāatrodas drošā attālumā no durvīm/vārtiem (vismaz 2 m) un jāuzrauga preču piegāde. Piegādes preci/-es nedrīkst atstāt bez uzraudzības, jāpārlecinās, ka klients preci/-es saņem.
* Lai mazinātu risku, ka klients nav mājas vai nereaģē uz šofera/kurjera ziņu, jāveic sagatavošanās pasākumi, piemēram, jānosaka piegādes laiks un jāiegūst klienta kontakttālrunis.
* Ir jāievieš veids, kā klienti var iepriekš paziņot uzņēmumam, ka atrodas pašizolācijā vai stingras izolācijas režīmā. Šādos gadījumos gadījumā vadlīnijas ir jāievēro īpaši stingri, un šoferis/kurjers nedrīkst ieiet klienta īpašumā.
* Šoferiem/kurjeriem nepieciešams mazgāt rokas ar ziepēm un ūdeni vismaz 20 sekundes, cik regulāri vien iespējams. Šoferi/kurjeri jānodrošina ar roku dezinfekcijas līdzekli, kurš jānēsā līdzi un jālieto pēc katras piegādes.
* Informēt darbiniekus, ka uz bieža kontakta virsmām var būt vīruss un durvju rokturu, lifta pogu u.c spiešanai ieteicams izmantot kādu starpmateriālu (cimdi, papīra salvete, u.c.).